**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi:

# Nume ACTIVITATE

„Addictions and delinquencies: how to reform judicial treatment?”

# PERIOADA ŞI LOCUL DE DESFĂŞURARE

17-18 decembrie 2015, Paris (Franța)

# Limba în care se desfăşoară

Engleză și franceză

# Organizator

# Ecole Nationale de la Magistrature (ENM)

**DESCRIERE**

Seminarul își propune setarea unui cadru de reflecție cu privire la rolul dependenței în fenomenul delincvenței.

Magistrații vor beneficia de informații utile cu privire la noile măsuri introduse în Franța și în alte state, în scopul eliminării dependenței relaționate delincvenței. În acest sens, va fi prezentată o statistică a situațiilor și tendințelor în materia dependenței și delincvenței (de ex. riscul la care se expun victimele prin consumul excesiv de alcool). De asemenea, vor fi analizate protocoalele aplicabile în materie în dreptul francez și internațional, precum și posibilitatea transpunerii exemplelor de bune practici în practica instanțelor franceze.

Detalii privind seminarul pot fi obținute pe pagina web a EJTN, la adresa

<http://www.ejtn.eu/Catalogue/Catalogue-2015/Addictions-and-delinquencies--how-to-reform-judicial-treatment/>

# Finanţare

Organizatorii suportă costurile aferente transportului, cazării pentru 2 nopți (16 și 17 decembrie 2015), meselor de prânz și pauzelor de cafea în zilele de 17 și 18 decembrie și cinei din data de 17 decembrie 2015.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare stabilite de organizatori.

# Cui se adresează

# Judecătorilor specializați în materie penală și procurorilor.

**NUMĂR DE LOCURI**

# 1-2 locuri

# INM va alcătui şi o listă de rezervă (maxim 4 persoane), la care se va apela în situaţia renunţării magistratului selectat, precum şi în situaţia în care România va primi mai multe locuri ca urmare a renunţărilor/realocării locurilor atribuite inițial altor state.

# DOCUMENTE NECESARE PENTRU ÎNSCRIERE

* CV actualizat cuprinzând date de contact (telefon, fax, e-mail) – limba română;
* scrisoare de intenţie – limba română;
* certificat de competenţă lingvistică – limba engleză sau franceză (în măsura în care candidatul posedă un astfel de certificat);
* **avizul** colegiului de conducere al instanţei sau parchetului la care magistratul îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail programe-ejtn@inm-lex.ro,** **în atenția d-nei Nadia-Simona ȚĂRAN**

# Termen înscriere

**11 noiembrie 2015**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

# Persoana de contact

Persoana de contact pentru acest program este d-na Nadia-Simona ȚĂRAN, personal de specialitate juridică asimilat magistraților, tel. 021/40 76 264, nadia.taran@inm-lex.ro

# IMPORTANT!

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.